《寒夜独坐游子多怀简知己》
唐代·骆宾王

故乡眇千里，离忧积万端。鹑服长悲碎，蜗庐未卜安。

富钩徒有长，贫铗为谁弹。柳秋风叶脆，荷晓露文团。

晚金丛岸菊，馀佩下幽兰。伐木伤心易，维桑归去难。

独有孤明月，时照客庭寒。

作者简介：骆宾王（约619—687年）字观光，汉族，婺州义乌人（今浙江义乌）。唐初诗人，与王勃、杨炯、卢照邻合称“初唐四杰”。又与富嘉谟并称“富骆”。高宗永徽中为道王李元庆府属，历武功、长安主簿，仪凤三年，入为侍御史，因事下狱，次年遇赦，调露二年除临海丞，不得志，辞官。有集。骆宾王于武则天光宅元年，为起兵扬州反武则天的徐敬业作《代李敬业传檄天下文》，敬业败，亡命不知所之，或云被杀，或云为僧。